มุมมอง ดร.วิศิษฐ์ (9-13 มกราคม 2560) - FINNOMENA
เรามาดูกันครับว่าช่วงปีใหม่นี้ มีเรื่องอะไรที่น่าจับตาบ้าง ฟันด์โฟลว์ต่างชาติเป็นอย่างไร และเราควรจะเตรียมตัวอย่างไรดี หุ้นกลุ่มใดน่าสนใจในต้นปีนี้บ้าง มาชมพร้อมกันเลยครับ
6 พ.ย. 2563

“ในปีใหม่ 2017 นี้ ผมขออวยพรให้นักลงทุนทุกท่านมีความสุข สุขภาพแข็งแรง และมีความมั่งคั่งที่ยั่งยืน”
ในช่วงระยะเวลา 3 วัน ระหว่างวันที่ 4 ม.ค. ถึง 6 ม.ค. นักลงทุนต่างประเทศซื้อพันธบัตรระยะสั้น 1.49 พันล้านบาท ซื้อหุ้นใน Cash Market 7 พันล้านบาท และทำการ Long TFEX จำนวน 15,984 สัญญา บ่งบอกถึงภาวะการหวนกลับมาของ Risk Appetite ชั่วคราว ซึ่งสอดคล้องกับการที่นักลงทุนทั่วโลกหันกลับมาซื้อพันธบัตรของ EM อีกครั้งนับตั้งแต่การเลือกตั้งประธานาธิบดีสหรัฐ
ถ้านักลงทุนต่างประเทศหยุดขายตลาดพันธบัตรไทย ซึ่งเป็นตลาดที่ถูก Most underweight เป็นอันดับ 1 จากนักลงทุนในตลาดพันธบัตร จะเป็นสัญญาณที่ดีต่อตลาดหุ้นไทย ที่กำลังถูกจับตาเป็น Market Overweight อันดับ 5 ของตลาด Emerging Market สำหรับ Active Fund จากการ Survey ของ House ต่างประเทศ
การที่ธนาคารกลางจีนกำหนดค่ากลางของเงินหยวนที่ 6.8668 หยวนต่อดอลลาร์ (แข็งค่าขึ้น +0.92%) ซึ่งเป็นการแข็งค่าเพิ่มขึ้นมากสุดนับตั้งแต่ปี 2548 เป็นการดัดหลังนักเก็งกำไรที่ขายค่าเงินหยวนก่อนการเข้าสาบานตนเข้าเป็นประธานาธิบดีสหรัฐของนาย Donald Trump ในวันที่ 20 ม.ค. ซึ่งนาย Trump อาจจะมีการพูดถึงค่าเงินที่ถูก Manipulate ของจีน
การฟื้นตัวของตลาดเกิดใหม่เป็นการสอดคล้องกับราคาทองคำ (Unhedged) เพราะฉะนั้น ทองคำเป็น Precursor ของ Risk Appetite
ตลาดหุ้นทั่วโลกกำลังอยู่ในช่วง “January Effect” และเป็นช่วงของ “Rotation” และเป็นภาวะ Tactical Asset Allocation (สินทรัพย์ถูกเปลี่ยนจากตลาดพันธบัตรและ RETT เข้าตลาดทุน) ประกอบกับ Bond Yield 10 ปี ถูกทำกำไรจาก 2.6% มาสู่ระดับ 2.4% ทำให้มีการ Relief Rally ในตลาดทุนทั่วโลก หุ้นไทยจะถูกขับดันโดย Active Fund Manager ไม่ใช่ Passive Fund
จากการศึกษาในปี 2016 นักลงทุนต่างประเทศเพิ่มน้ำหนักลงทุนในกลุ่ม Infrastructure และกลุ่มพลังงานบ่งบอกถึงนักลงทุนต่างประเทศมี Conviction ของโครงการก่อสร้างพื้นฐานในประเทศไทยและการฟื้นตัวของเศรษฐกิจโลกหรือ Reflation ผ่าน Sector พลังงาน
สำหรับ Step ต่อไป คือ Sector Banking โดยมีตัวเลขที่สำคัญที่กำลังถูกเฝ้ามองอย่างใกล้ชิดว่า NPL ได้ Peak ในปี 2017 หรือไม่ ถ้า NPL ถูกเชื่อว่า Peak ในปี 2017 จริง เราอาจจะเห็น Flow เงินเข้า Sector Banking เนื่องจาก Banking Sector จะเห็นการเติบโตของสินเชื่อที่ดีขึ้น
หุ้นกลุ่ม Cyclical และ Metal ที่ราคาใกล้เคียงมูลค่าทางบัญชีจะ Outperform กลุ่มก่อสร้างที่มีกระแสเงินสดดีและราคาใกล้เคียง Book Value จะ Outperform
ภาพในระยะยาวคือ ตลาดหุ้นไทยมีโอกาสทดสอบระดับ 1600-1620 ในช่วงครึ่งปีแรก ของปี 2017 แต่มุมมองยังคงเหมือนเดิม คือ ตลาดหุ้นทั่วโลกมี Downside Risk ที่มีอยู่สูงในช่วงครึ่งปีหลังของ 2017
หุ้นกลุ่ม Construction ที่มี Gross profit margin สูงจะ Outperform และหุ้นกลุ่มพลังงานบริษัทที่มี EV/EBITDA ต่ำ แต่ Dividend yield สูงจะ Outperform
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้